Að óbreyttu eru ekki líkur á loðnuveiðum í vetur , “ segir í tilkynningu Samtaka fyrirtækja í sjávarútvegi . Samtök fyrirtækja í sjávarútvegi hafa sent frá sér tilkynningu þar sem kemur fram að ekkert skip hefur enn haldið til loðnuleitar . „ Stjórnvöld hafa ekki yfir fullnægjandi skipakosti að ráða sem þarf til leitar og þau hyggjast ekki nýta sér aðra kosti í stöðunni , sem þeim þó stendur til boða ; það er að semja við aðila um að annast hluta verkefnisins . Slíkt fyrirkomulag er þó vel þekkt . Að óbreyttu eru því ekki líkur á loðnuveiðum í vetur , “ segir í tilkynningunni og ennfremur að „ Andvaraleysi stjórnvalda verður að teljast heldur nöturlegt ; fyrir fyrirtæki sem fjárfest hafa í skipum , búnaði og markaðssetningu fyrir milljarða króna , fyrir sjómenn og fjölskyldur þeirra , fyrir sveitarfélög og fyrir samfélagið allt . Þar segir ennfremur : Öflugar hafrannsóknir eru forsenda þess að sjávarauðlindin sé nýtt með sjálfbærum hætti og þannig stutt við efnahagslega velsæld . Á umliðnum árum hefur mikilvægi hafrannsókna aukist mjög meðal annars vegna breytinga í umhverfinu og sjónum . Auk þess gera erlendir kaupendur þá kröfu til fiskveiðiþjóða að veiðar á villtum fiski séu studdar af ítarlegum og hlutlausum rannsóknum . Mælingar á grundvelli aflareglu loðnu eru erfiðar í framkvæmd og krefjast mikils skipatíma , enda veður hér við land válynd og loðnan dyntótt . Nú er hins vegar svo komið að stjórnvöld hafa aðeins til umráða eitt hafrannsóknaskip , Árna Friðriksson . Miðað við þær kröfur sem gildandi aflaregla gerir til loðnuleitar , þá dugir það skip , eitt og sér , ekki til þess að ná heildstæðri mælingu þannig að líkur séu á því að loðnukvóti verði gefinn út . Þessi misskilningur gæti reynst dýrkeyptur , “ segir í niðurlagi tilkynningarinnar .